**Na svoju česť Ti sľubujem**

1. Na svoju česť Ti sľubujem, Ježišu môj,

 že všetko Tebe venujem i život svoj.

*Refr.:*

*Len sily ráč mi viacej dať v každej dobe,*

*aby som mohol vytrvať*

*v svojom sľube.*

2. Chcem slúžiť Cirkvi, národu bez prestania,

 pomáhať chcem svojmu rodu do skonania.

*Refr.:*

3. Pre lásku k Tebe, blížneho chcem milovať,

 slabého brata biedneho ochraňovať.

*Refr.:*

**Pane, málo mám Ťa rád**

Pane, málo mám Ťa rád, sklamal som Ťa toľkokrát.

Preto chcem Ti dať niečo na oltár.

*/:Tak prijmi aj to málo, čo my máme,*

*no s vďakou Ti všetko dáme, aj svoj život.:/*

**Dnes v srdci radosť mám**

1. Dnes v srdci radosť mám, veľkú radosť v srdci mám.

 O nej budem spievať, na Pána sa dívať, dnes v srdci radosť mám.

2. Dnes v srdci vďačnosť mám, veľkú vďačnosť v srdci mám.

 Za dar odpustenia, zázrak vykúpenia, dnes v srdci vďačnosť mám.

3. Ježiš je sily zdroj,

 Pán Ježiš je sily zdroj.

 Jemu budem veriť, On ma bude strážiť, Ježiš je sily zdroj.

**Boh Ťa miluje, aj ja Ťa milujem**

*Ref.:*

*/:Boh Ťa miluje, aj ja Ťa milujem, a tak by to malo byť.:/*

1. /:Mal by som byť šťastný,

 aj Ty by si mal byť šťastný, a tak by to malo byť.:/

*Pretože: R:*

2. /:Mohol by som byť smutný,

 aj Ty by si mohol byť smutný, a tak by to nemalo byť.:/

*Pretože. R:*

3. /:Máme sa mať radi ako bratia a sestry,

 a tak by to malo byť.:/

*Pretože: R:*

**Blúdila ovečka**

1. Blúdila ovečka, blúdila lesom,

 Pastier ju zavolal láskavým hlasom:

 /:*Ovečka malá, vráť sa späť, vráť,*

 *ja som Tvoj Pastier, budem Ťa pásť.:/*

*2.* Na pastvách voňavých, potôčkoch čistých,

 na lúkach zelených, na cestách istých,

 */:vedie ju Pán Ježiš - ten Dobrý Pastier,*

 *ktorý svoj život dal, aby ju našiel.:/*